**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/1314-6/2024.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2024. december 13-án 10.00 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

Varga József alpolgármester

dr. Temesvári Zsolt képviselő

**Igazoltan távol:** Inhof Tamás

Kiss István képviselők

**Tanácskozási joggal megjelent**:

dr. Varga Viktória jegyző, jegyzőkönyvvezető

dr. Kiss Balázs Tamás aljegyző

Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy az alpolgármesteri tiszteletdíj felülvizsgálatáról és a fűnyírótraktor javítási számlájának kifizetéséről is döntenének.

**Napirend:**

**1)** **A Balatonszepezd 276/10 hrsz-ú ingatlan fejlesztése tárgyában készült telepítési tanulmányterv elfogadása**

*Előterjesztő: Bíró Imre polgármester*

**2) Polgármesteri illetmény megállapítása**

*Előterjesztő: dr. Varga Viktória jegyző*

**3) Balatonszepezd Község Önkormányzata 2025. évi belső ellenőrzési munkatervének elfogadása**

*Előterjesztő: Bíró Imre polgármester*

**4) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**5) Beszámoló a falugondnoki tevékenységről**

*Előterjesztő: Bíró Imre polgármester*

**6) Alpolgármesteri tiszteletdíj felülvizsgálata**

*Előterjesztő: Bíró Imre polgármester*

**7) Döntés fűnyírótraktor javítási számla kifizetéséről** (szóbeli előterjesztés)

*Előterjesztő: Bíró Imre polgármester*

**NAPIREND TÁRGYALÁSA**

**1) A Balatonszepezd 276/10 hrsz-ú ingatlan fejlesztése tárgyában készült telepítési tanulmányterv elfogadása**

*Előterjesztő: Bíró Imre polgármester*

**Bíró Imre polgármester:** Korábban már többször átbeszélték a kérdést informális ülésen. A tanulmányterv szerint az ingatlan lakóterületi besorolásban van, de mivel egy konyha-étkezőt szeretnének oda építeni, a településközponti vegyes funkció lenne célszerű. Ehhez a Hész-t módosítani kell. Településrendezési szerződést terveznek kötni, ha elfogadják a tanulmánytervet. A vonatkozó jogszabály október 1-jével változott, bonyolultabb lett a szerződés megkötésének eljárása. Kérdezi, hogy a képviselő-testület támogatja-e a fejlesztést, elfogadja-e a telepítési tanulmánytervet. Amennyiben igen, úgy a főépítész is fogja még szakmailag véleményezni az anyagot, a szerződést pedig partnerségi egyeztetésre kell bocsátani, azt követően lehet majd csak megkötni. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 3 igen szavazattal**

**– egyhangúlag – az alábbi határozatot hozza:**

**95/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Balatonszepezd 276/10 hrsz-ú ingatlan fejlesztése tárgyában készült telepítési tanulmánytervet az előterjesztés 1. sz. melléklete szerinti tartalommal elfogadja.

**2) Polgármesteri illetmény megállapítása**

*Előterjesztő: dr. Varga Viktória jegyző*

**Bíró Imre polgármester:** Kéri jegyző asszonyt, hogy ismertesse a napirendet.

**dr. Varga Viktória jegyző:** Módosították a Magyarország helyi önkormányzatairól szóló törvényt, ezen belül a polgármesteri illetmények számításának módját. Emiatt a polgármesterek illetménye és tiszteletdíja magasabb lesz, amit 2024. október 1-jétől kell alkalmazni. A nemzetgazdasági átlagkeresetet kell alapul venni, ami 589.114 Ft, az 500 fő és az alatti lakosságszámú település esetében ennek 1,5-szerese a főállású polgármester illetménye, ami összegszerűen 883.700 Ft. Ennek 15 %-a, azaz 132.555 Ft a költségtérítés.

**Bíró Imre polgármester:** Köszöni. Kérdezi, hogy van-e valakinek kérdése, észrevétele, javaslata?

**Varga József alpolgármester:** Ezt kötelező adni? Nincs mozgástér?

**dr. Varga Viktória jegyző:** Nincs jogosultsága a testületnek ezen változtatni, a jogszabály előírja a számítás módját.

**Varga József alpolgármester**: Miért kell erről szavazni?

**dr. Varga Viktória jegyző**: A határozatban csak megállapítani kell.

**Varga József alpolgármester**: Erre kompenzáció lesz?

**dr. Varga Viktória jegyző**: Ez január 8-án derül ki, az adóerőképesség figyelembe vételével döntenek majd róla.

**Varga József alpolgármester**: Nem ért egyet, hogy erről nekik kellene határozatot hozni. Miért kellene erről szavazni, ha ez egyszer már el van döntve. Nincs azzal baja, hogy emelik a polgármester illetményét, de a közvélemény az lesz, hogy a testület ezt megszavazta. Holott nincs választása a kérdésben.

**dr. Temesvári Zsolt képviselő**: Mindenképpen magyarázkodni kell. Tudomásul kellene venni.

**dr. Varga Viktória jegyző**: Ezt tartalmazza az előterjesztés.

*További kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 2 igen szavazattal**

**– 1 tartózkodás mellett – az alábbi határozatot hozza:**

**96/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontja alapján Bíró Imre polgármester illetménye 2024. október 1. napjától 883.700 Ft/hó.

Határidő: folyamatos

Felelős: jegyző

*További kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 2 igen szavazattal**

**– 1 tartózkodás mellett – az alábbi határozatot hozza:**

**97/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Bíró Imre polgármester 2024. október 1. napjától illetményének 15 %-ában meghatározott, 132.555 Ft összegű költségtérítésre jogosult.

Határidő: folyamatos

Felelős: jegyző

**3) Balatonszepezd Község Önkormányzata 2025. évi belső ellenőrzési munkatervének elfogadása**

*Előterjesztő: Bíró Imre polgármester*

**Bíró Imre polgármester:** A 2025. évre tervezett belső ellenőrzés témája a belső ellenőr javaslata alapján a 2024 évi zárszámadás és éves beszámoló ellenőrzése. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **3 igen szavazattal**

**– egyhangúlag – az alábbi határozatot hozza:**

**98/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében meghatározott feladatkörében eljárva a 2025. évi belső ellenőrzési munkatervet a következő tartalommal hagyja jóvá:

Ellenőrzött szerv: Balatonszepezd Község Önkormányzata

Ellenőrzés tárgya: A 2024 évi zárszámadás és éves beszámoló ellenőrzése

Ellenőrizendő időszak: 2024. év

Ellenőrzés ütemezése: 2025. II. félév

Határidő: 2024. december 31.

Felelős: jegyző

**4) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**Bíró Imre polgármester:** Minden évben tárgyalják ezt a napirendet, a kötelező felvételt biztosító általános iskola a tervezet szerint továbbra is a Bozzay Pál Német Nemzetiségi Nyelvoktató Általános Iskola. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **3 igen szavazattal**

**– egyhangúlag – az alábbi határozatot hozza:**

**99/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Balatonfüredi Tankerületi Központ által a 2025/2026. tanévre összeállított, Balatonszepezd Község közigazgatási területére vonatkozó kötelező felvételt biztosító általános iskolai körzethatárral egyetért.

Határidő: 2025. február 15.

Felelős: polgármester

**5) Beszámoló a falugondnoki tevékenységről**

*Előterjesztő: Bíró Imre polgármester*

**Bíró Imre polgármester:** A település élen jár az idősekről való gondoskodásban. A falugondnok közreműködik az étkeztetésben, a házi segítségnyújtásban, a háziorvosi rendelésre szállításban, más egészségügyi intézménybe szállításban, az óvodás és iskoláskorú gyermekek szállításában. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **3 igen szavazattal**

**– egyhangúlag – az alábbi határozatot hozza:**

**100/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a 2024. évi falugondnoki tevékenységről szóló beszámolót elfogadja.

**6) Alpolgármesteri tiszteletdíj felülvizsgálata**

*Előterjesztő: Bíró Imre polgármester*

**Bíró Imre polgármester:** A polgármesteri illetmény változása miatt felül kell vizsgálni az alpolgármesteri tiszteletdíjat is. Úgy gondolja, ezen nem kíván változtatni a testület. Kérdezi, hogy valakinek van-e kérdése, észrevétele, hozzászólása?

**Varga József alpolgármester:** Szeretné, ha maradna az októberben megállapított összeg.

*További kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **3 igen szavazattal**

**– egyhangúlag – az alábbi határozatot hozza:**

**101/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvény hatályba lépésére tekintettel Varga József alpolgármester tiszteletdíját felülvizsgálta, és annak összegét továbbra is a 68/2024. (X.4.) Bsz. önkormányzati határozat szerinti 156.000 Ft/hó összegben állapítja meg.

Határidő: folyamatos

Felelős: jegyző

**7) Döntés fűnyírótraktor javítási számla kifizetéséről** (szóbeli előterjesztés)

*Előterjesztő: Bíró Imre polgármester*

**Bíró Imre polgármester:** Az Önkormányzati Sportklub által használt fűnyíró traktor tönkrement, és egy nagyobb összegű javítási számla érkezett, ami bruttó 1.079.348 Ft. Nettó 1 millió forint alatt dönthetne ő is, de szeretné, hogy a testület ezt a kifizetést jóváhagyja. Kérdezi, hogy valakinek van-e kérdése, észrevétele, hozzászólása?

**Varga József alpolgármester**: Mivel a javítás megtörtént, a számlát rendezni kell. A sportklub vezetőjével azt beszélte meg, hogy a számla felét a sportkör fogja kifizetni, a felét az önkormányzat, de így nem lehet számlát kiállítani, mert a javításra van garancia. Úgy tudja ezt elképzelni, hogy a sportklub jövő évi támogatásából a számla összegének felét levonják majd, ennyivel kevesebbet kapnának.

**Bíró Imre polgármester**: Az 500.000 Ft. Még nem tudni, mennyi lesz a jövő évi támogatás. Kérdezi, hogy akkor kifizethető-e a számla?

**Varga József alpolgármester**: Az eszköz az önkormányzaté, ki kell fizetni, akkor tudják a garanciát is érvényesíteni, de a sportkörnek kevesebb támogatást kell jövőre megítélni.

**dr. Temesvári Zsolt képviselő**: Jó lenne ezekről előre tudni, nem akkor, amikor már a számláról kell dönteni.

*További kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **3 igen szavazattal**

**– egyhangúlag – az alábbi határozatot hozza:**

**102/2024. (XII.13.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a fűnyíró traktor javítására a Hosagép Kft. által kiállított bruttó 1.079.348 Ft összegű számla kifizetését jóváhagyja.

A Képviselő-testület a szükséges anyagi fedezetet a 2024. évi költségvetés tartaléka terhére biztosítja.

Határidő: azonnal

Felelős: jegyző

Több napirendi pont nem lévén Bíró Imre polgármester megköszöni a nyilvános ülésen való részvételt, és azt 10.20 órakor bezárja.

K. m. f.

**Bíró Imre dr. Varga Viktória**

polgármester jegyző